Iûⁿ Tiāu-ka (楊肇嘉; 1892 nî 10 goe̍h 13 ji̍t – 1976 nî 4 goe̍h 19 ji̍t) sī chi̍t ūi Tâi-oân ê chèng-tī jîn-bu̍t kiam siā-hōe ūn-tōng-ka, Tâi-tiong Chheng-chúi chhut-sin. Tâu-sin Tâi-oân bîn-cho̍k ūn-tōng, kó͘-chhoe tē-hng chū-tī, tiāⁿ-tiāⁿ hō͘ Ji̍t-pún chèng-hú koan-chhiat. Chò-lâng jia̍t-sim, tī Ji̍t-pún sî-tāi khan-sêng chē-chē Tâi-oân chheng-liân, chu-chō͘ hui-hêng-ka, kó͘-lē bûn-ha̍k chheng-liân hoan-e̍k Âng-lâu-bāng téng-téng. Tiong-hoâ Bîn-kok chèng-hú sî-tāi, bat tam-jīm Tâi-oân-séng chèng-hú ê Bîn-chèng-thiaⁿ-tiúⁿ kap chóng-thóng-hú kok-chhek kò͘-būn.